Wp/ovl/Wieqepeedja:Giên djalektwoordn

Djalektn en eerdr een lokoal karaktr. Doardeur es ter veur vriê veel woordn giên goehe djalektvrtoalîhe. Veur dad ûp te losn kûnde best woordn uit een oare toale euvrpaqn. De beste toale veur woordn uit euvr te paqn es vaneihst et Neehrlañs. Woarda ter een vrsjchîl tûsn 't Neehrlañs uit Belgje en 't Neehrlañs uit Ollañd, paqqeme liefst de Belgiese woordn. Veur zoaqes uit Afrika, kan et Zuid-Afrikoans gebruikt wurn. D' euvrgepakte woordn meuhn tons oan d' Uest-Vloamse uitsproaq' oangepast wurn.

Soamestellîhn
Oas de euvergepakte woordn soamestellîhn zyn en veur iên van de deeln es ter een oar woord în't djalekt, meugde da woordstîk verañdern. Oas et Neehrlañse woorstîk iet añdrs beduidt of 't zelfste woord în't djalekt, moed et verañdrd wurn. Bv. soamestellîhn ûp "-dier" wurn soamestellîhn ûp "-biêst". Meeda "diere" în sommigste djalekten "eende" wîl zehn, moe "dier" in "biêst" verañdrd wurn.

Oas alle stîqn een djalektvrtoalîh' en, kan ter een neologiesme gemoakt wurn. Veurdaje 'n neologiesme moakt, moeje'r wel zeeqr van zyn da ter noch giên djalektwoord veur es of da ter giên beedr sinoniem es. Neologiesmn moen îmr eerst ûp deze lyste goegekeurd wurn veurdan ze meuhn gebruikt wurn.